_:ne37b7d84954b4adc8dab2fb6775c01a0xb0
<http://schema.org/articleBody>
"नई दिल्ली. यूरोप की विभिन्न फुटबॉल लीग में कुछ खिलाड़ियों और सहयोगी स्टाफ के कोरोना वायरस (Coronavirus) से संक्रमित पाया गया है लेकिन तब भी उनको फिर से शुरू करने की कवायद धीमी नहीं पड़ी है. कोरोना वायरस (Coronavirus) के कारण यूरोप की अधिकतर लीग पिछले दो महीनों से ठप्प पड़ी हैं. जर्मनी की बुंदेसलीगा (Bundesliga) वापसी करने वाली महाद्वीप की पहली लीग हो सकती है. वह डायनेमो ड्रेसडेन की टीम को क्वारंटाइन पर भेजे जाने के बावजूद 16 मई से खाली स्टेडियमों में सत्र शुरू करने को लेकर प्रतिबद्ध है.\r\n\r\nयूरोप में शुरू होने वाली पहली लीग हो सकती है बुंदेसलीगा\r\nडायनेमो दूसरी डिवीजन का क्लब है और उसकी टीम में कोरोना वायरस (Coronavirus) के दो मामले पाये जाने के बाद उसके खिलाड़ियों और सहयोगी स्टाफ को 14 दिन तक अलग थलग रहने के लिये कहा गया है. बुंदेसलीगा के सीईओ क्रिस्टियन सीफर्ट ने कहा, ‘यह कोई ऐसा कारण नहीं है जिससे सारे सत्र पर सवालिया निशान लग जाए. मैं पहले ही यह मानकर चल रहा था कि ऐसा हो सकता है. हम अभी टूर्नामेंट फिर से आरंभ करने की शुरुआत में है. ’\r\n\r\nबुंदेसलीगा के मैच खाली स्टेडियम में खेले जाएंगे और दोनों टीमों के खिलाड़ियों सहित 300 लोगों को रहने की अनुमति दी जाएगी. मैचों से पहले सभी टीमों को एक सप्ताह के क्वारंटाइन प्रशिक्षण शिविर में बिताना होगा.\r\n\r\nशीर्ष पांच लीग की होने वाली है शुरुआत\r\nयूरोप की शीर्ष पांच लीग में शामिल स्पेन, इंग्लैंड और इटली भी वापसी की योजनाओं पर काम कर रहे हैं लेकिन फ्रांस ने अपना सत्र समाप्त घोषित कर दिया है. इंग्लिश प्रीमियर लीग को जून में सत्र शुरू होने की उम्मीद है जो अगस्त तक चलेगा. लेकिन ब्राइटन फुटबाल क्लब के तीसरे खिलाड़ी को शनिवार को कोविड-19 से संक्रमित पाया गया और उसे पृथकवास पर भेज दिया गया है. कुछ अन्य क्लबों के खिलाड़ियों को भी संक्रमित पाया गया है.\r\n\r\nइसके बावजूद प्रीमियर लीग के प्रतिनिधियों की सोमवार को बैठक होगी जिसमें लीग फिर से शुरू करने की योजना पर चर्चा की जाएगी. इसमें खाली स्टेडियमों और तटस्थ स्थानों पर मैच खेलने के अलावा खिलाड़ियों के अनुबंध को बढ़ाने पर चर्चा होगी. स्पेन में पहली और दूसरी डिवीजन के पांच खिलाड़ियों को कोरोना वायरस से संक्रमित पाया गया है लेकिन इसके बावजूद उसकी योजना ला लिगा को 12 जून से शुरू करने की है.\r\n\r\nला लिगा के अध्यक्ष जेवियर टेबास ने कहा है कि स्पेनिश लीग ने वापसी को लेकर अपनी योजना नहीं बदली है और यह 12 जून से शुरू हो सकती है. टेबास ने लीग के प्रसारक मूवीस्टार को दिये गये साक्षात्कार में कहा, ‘हम 12 जून को शुरुआत करना चाहते हैं लेकिन यह कई चीजों पर निर्भर करेगा. अगर हम स्वास्थ्य और सुरक्षा उपायों का पूरा पालन करते हैं तो मुझे नहीं लगता कि हमें किसी तरह की समस्या का सामना करना पड़ेगा.’\r\n\r\nइटली में जल्द शुरू हो सती है सेरी ए\r\nइटली (Italy) में सेरी ए (Serie A) क्लबों के खिलाड़ियों ने इस सप्ताह व्यक्तिगत अभ्यास शुरू कर दिया है जबकि सैंपडोरिया के चार और फियोरेनटिना के तीन खिलाड़ियों को संक्रमित पाया गया है. सेरी ए (Serie A) क्लबों को समूह में अभ्यास करने के लिये 18 मई तक इंतजार करना होगा लेकिन इटली के खेल मंत्री ने कहा कि मैचों की शुरुआत के लिये कोई निश्चित तिथि निर्धारित नहीं की जा सकती है.\r\n\r\nपुर्तगाल में शीर्ष क्लब विटोरिया गुइमारेस के तीन खिलाड़ियों को संक्रमित पाया गया है. वहां की सरकार ने हालांकि पहली डिवीजन की लीग को 30 अप्रैल से मैच खेलने की अनुमति दे दी है. मैच खाली स्टेडियमों में खेले जाएंगे."
<https://hindi.news18.com/news/sports/football-european-leagues-move-at-different-speeds-toward-restart-3102223.html>